वीडियो शेयर कर बोले- दोस्तों ये है भारत की महानता, भगवान का आशीर्वाद हर जगह है
Bollywood Actor Anupam Kher Thailand Vacation - बॉलीवुड एक्टर अनुपम खेर इन दिनों थाईलैंड गए हैं। इसी बीच एक्टर ने अपने सोशल मीडिया अकाउंट पर एक वीडियो शेयर किया है
बॉलीवुड एक्टर अनुपम खेर इन दिनों थाईलैंड गए हैं। इसी बीच एक्टर ने अपने सोशल मीडिया अकाउंट पर एक वीडियो शेयर किया है, जिसमें वह थाईलैंड के हाईवे पर भगवान शिव, माता पार्वती और भगवान गणेश की मूर्ति को देख हैरान हो गए। वीडियो में अनुपम भारत की संस्कृति और परंपरा के बारे में भी बात करते हुए नजर आए।
वीडियो में अनुपम खेर ने क्या कहा?
इस वीडियो में अनुपम सड़क के किनारे दिखाई दे रहे हैं। वीडियो में एक्टर कहते हैं, 'दोस्तों भारत के देवी-देवताओं की मर्यादा की अहमियत कितनी है यह मैं आपको बताता हूं। मैं थाईलैंड के एक हाइवे पर हूं, जो बैंकॉक से 3-4 घंटे दूर हैं। देखिए मैंने यहां पर क्या देखा। यह मूर्ति भगवान शिव, गणेश और पार्वती जी की है। जय शिव शंभू। ये है भारत की महानता, ये है हमारे देवी-देवताओं की मौजूदगी, जो न सिर्फ हमारे देश में हमें, बल्‍क‍ि दुनिया भर को अपना वरदान, अपना आशीर्वाद देते हैं। जय श‍िव शंभू।'
'भगवान का आशीर्वाद हर जगह है'
अनुपम खेर ने वीडियो को शेयर करते हुए कैप्शन में लिखा, 'थाईलैंड के व्यस्त नेशनल हाईवे पर शिवजी महाराज, पार्वती जी और भगवान गणेश की विशाल मूर्तियों को देखना एक अद्भुत अनुभूति थी। भगवान का आशीर्वाद हर जगह है। यहां तक कि जब कभी-कभी आप उन्हें आंखों से नहीं देख पाते हैं। जय भोलेनाथ। ओम नमः शिवाय।' सोशल मीडिया पर फैंस इस वीडियो को काफी पसंद कर रहे हैं।